Komisijos reglamentas (EB) Nr. 2283/94
1994 m. rugsėjo 20 d.
iš dalies keičiantis Reglamentą (EEB) Nr. 3378/91, nustatantį išsamias sviesto iš intervencinių atsargų pardavimo eksportui taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1880/94 [2], ypač į jo 6 straipsnio 7 dalį,
kadangi Komisijos reglamentas (EEB) Nr. 3378/91 [3] su paskutiniais pakeitimais, padarytais Reglamentu (EB) Nr. 1655/94 [4], numato, kad operatoriams būtų prieinami viešai saugomi sviesto kiekiai ir būtų organizuojami paraiškų konkursai, skirti, inter alia, nustatyti nepakeisto pavidalo arba perdirbto eksportuotino sviesto mažiausią pardavimo kainą; kadangi minėto reglamento 1 straipsnis nustato, kad parduodamas sviestas turi būti atiduotas į sandėlius iki 1992 m. sausio 1 d.;
kadangi, atsižvelgiant į sviesto atsargų padidėjimą ir turimus kiekius, turėtų būti prekiaujama ir tuo sviestu, kuris buvo atiduotas saugoti iki 1992 m. vasario 1 d.;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3378/91 1 straipsnio 1 dalyje žodžiai "1992 m. sausio 1 d." šiuo dokumentu keičiami žodžiais "1992 m. vasario 1 d.".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. rugsėjo 20 d.